خاریجی ایشلر ناظیری مولود چاووش اوغلو بمت-نین باش کاتیبی آنتونیو گوترش ایله سعودیه‌لی ژورنالیست جمال خاشقچی‌نین اؤلدورولمه‌سی مسئله‌سینی دانیشیب.
نیویورک-دا بمت-نین قرارگاهیندا تشکیل ائدیلن مدنیت‌لر اتفاقی 8-جی قلوبال فورومونا قاتیلان چاووش اوغلونون گوترش ایله گؤروشو مطبوعاتا قاپا‌لی کئچیریلیب.
باش کاتیبین سؤزچوسو استفان دوژاریج مطبوعات کنفرانسیندا گؤروشله علاقه‌دار دئییب کی، چاووش اوغلو و گوترش یمن، سوریه، قیبریس و جمال خاشقچی جینایتیندن دانیشدی‌لار. اولوسلار آراسی سوروشدورما ایله علاقه‌دار رسمی طلب اولمادی.
سؤزچو اولوسلار آراسی سوروشدورما اوچون باش کاتیبین صلاحیته احتیاجی اولدوغونو سؤزلرینه علاوه ائدیب.
خاطیرلاداق کی، "واشینگتن پست" قزئتی‌نین امکداشی جمال خاشقچی بو ایل اکتبرین 2-ده سعودیه عربیستانی‌نین ایستانبول‌داکی باش کونسوللوغوندا اؤلدورولوب. ایندیدک اونون جسدی تاپیلماییب.
